

**ÚTMUTATÓ**

***a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 1. sz. mellékletében szereplő vezetői nyilatkozat kitöltéséhez***

***2013. október***

**Bevezetés**

Az államháztartásról szóló 2011. évi CXCV. törvény 69. § alapján a belső kontrollrendszer létrehozásáért, működtetéséért és fejlesztéséért a költségvetési szerv vezetője felelős az államháztartásért felelős miniszter által közzétett módszertani útmutatók figyelembevételével. A belső kontrollrendszer minőségét értékelő vezetői elszámoltathatósági nyilatkozatban a költségvetési szerv vezetője beszámol a felelősségi körébe tartozó munka elvégzéséről, annak módjáról. Fontos, hogy **a szervezet minden tevékenységére vonatkozóan szükséges megtenni a nyilatkozatot, nem csupán a pénzügyi folyamatok vonatkozásában!**

**A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (a továbbiakban: Bkr.) 11. §-a alapján** a költségvetési szerv vezetője köteles az 1. melléklet szerinti **nyilatkozatban** értékelni a költségvetési szerv belső kontrollrendszerének minőségét. Ha a költségvetési szervnél év közben változás történik a szerv vezetője személyében, vagy a költségvetési szerv átalakul, megszűnik, a távozó vezető, illetve az átalakuló, megszűnő költségvetési szerv vezetője köteles az 1. mellékletet az addig eltelt időszak vonatkozásában kitölteni, és az új vezetőnek, illetve a jogutód költségvetési szerv vezetőjének átadni, aki azt saját nyilatkozatához mellékeli.

A fejezethez tartozó költségvetési szerv vezetője a nyilatkozatot az éves költségvetési beszámolóval együtt küldi meg az irányító szervnek. A fejezetet irányító szerv vezetője a tárgyévet követő év **április 30-áig** megküldi az államháztartásért felelős miniszternek az általa vezetett költségvetési szervre vonatkozó nyilatkozatot és a fejezethez tartozó költségvetési szervekre vonatkozó nyilatkozatok másolatát.

A vezetői nyilatkozatot a helyi önkormányzati költségvetési szervek esetében ajánlott megküldeni az irányító szerv vezetőjének.

A nyilatkozat aláírása nem egyszerű formai aktus, hanem tartalmi kérdés. **A költségvetési szerv vezetője arról nyilatkozik, hogy a megfelelő kontrollkörnyezetet kialakították, a szervezeti stratégiának megfelelően határozták meg az éves célokat, a célok megvalósítása érdekében kialakításra kerültek a szükséges folyamatok, a célokat veszélyeztető kockázatokat felmérték és kezelték, a folyamatokra megfelelő kontrollokat alakítottak ki, biztosították a szervezeten belüli (és a szükséges külső) információáramlást, valamint minden folyamatra vonatkozóan biztosították a nyomon követhetőséget, felülvizsgálatot, visszacsatolást.** A költségvetési szerv vezetője csak akkor tud nyilatkozni minderről, ha az egyes területek vezetőit beszámoltatja, és a beszámolókat összegzi. Amennyiben valamely területen/folyamatban hiányosságok voltak/vannak, az adott vezető nyilatkozik arról, hogy ezeket milyen módon tervezték/tervezik megszüntetni.

**Jelen Útmutató ajánlás jelleggel segítséget kíván nyújtani a belső kontrollrendszer egyes elemeinek értékeléséhez**[[1]](#footnote-1). A nyilatkozatot tevő – a vezetői elszámoltathatóság követelményének megfelelően – az értékelés során áttekinti az elemek (kontrollkörnyezet, kockázatkezelési rendszer, kontrolltevékenységek, információs és kommunikációs rendszer, nyomon követési rendszer (monitoring)) kialakításának és működtetését.

Az áttekintést segítik a jelent útmutatóban a nyilatkozat szövegét követő táblázatok.

A belső kontrollrendszer egyes elemeinél feltüntetett, számozott kérdések jogszabályi kötelezettségen alapulnak (a kötelezettséget meghatározó jogszabályi hivatkozások zárójelben találhatók). A táblázatokban minden elemre vonatkozóan megtalálhatóak egyéb kérdések is (dőlt betűvel), amelyek a rendszerelemek értékelését támogatják, ezáltal a nyilatkozat megtételében nyújthatnak segítséget.

**A táblázatokban feltüntetett kérdések tovább bővíthetőek, illetve az adott szervezeti szinten nem releváns kérdések elhagyhatóak.** A táblázat és a táblázatban szereplő kérdéssor is ajánlás, a Bkr.-ben szereplő nyilatkozat mellett (vagy annak részeként is) szerepeltethető.

A vezetői nyilatkozatban a költségvetési szerv vezetője nyilatkozik továbbá arról is, hogy az általa vezetett költségvetési szerv gazdasági vezetője eleget tett a tárgyévben esedékes továbbképzési kötelezettségének a belső kontrollok témakörében. Itt az **„igen”** válasz csak abban az esetben jelölhető meg, amennyiben

* a gazdasági vezető továbbképzési kötelezettsége az adott évben merült fel, és azt teljesítette is, vagy
* ha az adott évben nem állt fent továbbképzési kötelezettsége.

**A vezetői elszámoltathatósági nyilatkozat elkészítése a költségvetési szerv vezetőjének felelőssége, amelynek elkészítése nem delegálható a belső ellenőrzésre.**

Az Útmutatóban használt rövidítések:

|  |  |
| --- | --- |
| Bkr. | A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet |
| Áht. | Az államháztartásról szóló 2011. évi CXCV. törvény |
| Ávr. | Az államháztartásról szóló törvény végrehajtásáról szóló 368/2011. (XII. 31.) Korm. rendelet |
| Számv. tv. | A számvitelről szóló 2000. évi C. törvény |
| Kttv. | A közszolgálati tisztviselőkről szóló 2011. évi CXCIX. törvény |
| Kjt. | A közalkalmazottak jogállásáról szóló 1992. évi XXXIII. törvény |
| Info tv. | Az információs önrendelkezési jogról és az információszabadságról szóló 2011. évi CXII. törvény |
| Kbt. | A közbeszerzésekről szóló 2011. évi CVIII. törvény |

*1. melléklet a 370/2011. (XII. 31.) Korm. rendelethez*

***NYILATKOZAT***

*A)* Alulírott ................................................., a .......................................................................... költségvetési szerv vezetője jogi felelősségem tudatában kijelentem, hogy az előírásoknak megfelelően...........................évben / időszakban az általam vezetett költségvetési szervnél gondoskodtam

- a belső kontrollrendszer kialakításáról, valamint szabályszerű, eredményes, gazdaságos és hatékony működéséről,

- a költségvetési szerv vagyonkezelésébe, használatába adott vagyon rendeltetésszerű igénybevételéről, az alapító okiratban előírt tevékenységek jogszabályban meghatározott követelményeknek megfelelő ellátásáról,

- a rendelkezésre álló előirányzatoknak a célnak megfelelő felhasználásáról,

- a költségvetési szerv tevékenységében a hatékonyság, eredményesség és a gazdaságosság követelményeinek érvényesítéséről,

- a tervezési, beszámolási, információszolgáltatási kötelezettségek teljesítéséről, azok teljességéről és hitelességéről,

- a gazdálkodási lehetőségek és a kötelezettségek összhangjáról,

- az intézményi számviteli rendről,

- olyan rendszer bevezetéséről, amely megfelelő bizonyosságot nyújt az eljárások jogszerűségére és szabályszerűségére vonatkozóan, biztosítja az elszámoltathatóságot, továbbá megfelel a hazai és közösségi szabályoknak,

- arról, hogy a vezetők a szervezet minden szintjén tisztában legyenek a kitűzött célokkal és az azok elérését segítő eszközökkel annak érdekében, hogy végre tudják hajtani a meghatározott feladatokat és értékelni tudják az elért eredményeket. E tevékenységről a vezetői beszámoltatás rendszerén keresztül folyamatos információval rendelkeztem, a tevékenységet folyamatosan értékeltem.

A vonatkozó jogszabályok belső kontrollrendszerre vonatkozó előírásainak az alábbiak szerint tettem eleget:

Kontrollkörnyezet:

Kockázatkezelési rendszer:

Kontrolltevékenységek:

Információs és kommunikációs rendszer:

Nyomon követési rendszer (monitoring):

Kijelentem, hogy a benyújtott beszámolók a jogszabályi előírások szerint a valóságnak megfelelően, átláthatóan, teljeskörűen és pontosan tükrözik a szóban forgó pénzügyi évre vonatkozó kiadásokat és bevételeket.

Az általam vezetett költségvetési szerv gazdasági vezetője eleget tett tárgyévben esedékes továbbképzési kötelezettségének a belső kontrollok témakörében:

igen-nem

Kelt: ..................................

P. H.

.................................................  
aláírás

*B)* Az *A)* pontban meghatározott nyilatkozatot az alábbiak miatt nem áll módomban megtenni:

Kelt: ..................................

P. H.

.................................................  
aláírás

**A nyilatkozat kitöltésénél az alábbi kérdéssor is felhasználható:**

|  |  |  |
| --- | --- | --- |
| Kontrollkörnyezet | | |
|  | | **Válasz** |
| * 1. Rendelkezésre állt hatályos, egységes szerkezetbe foglalt alapítói okirat?   [Áht. 8. § (4) és Ávr. 5. §] | |  |
| * 1. Rendelkezésre állt hatályos szervezeti és működési szabályzat?   [Áht. 10. § (1), (5); Ávr. 13. § (1)] | |  |
| * 1. A költségvetési szerv stratégiai és operatív célrendszere, valamint szervezeti felépítése írásban rögzített és a szervezet tagjai számára megismerhető volt?   [Bkr. 6. § (1)]  [A kormányzati stratégiai irányításról szóló 38/2012. (III. 12.) Korm. rendelet 11. §, amennyiben a költségvetési szerv a jogszabály hatálya alá tartozott] | |  |
| * 1. Rendelkezésre álltak a jogszabályok alapján kötelezően elkészítendő szabályzatok?   *Így különösen:*   * *a Számv. tv. által előírt szabályzatok (számlarend, bizonylati rend, számviteli politika, valamint annak keretében az eszközök és a források leltárkészítési és leltározási szabályzata; eszközök és források értékelési szabályzata; önköltségszámítás rendjére vonatkozó belső szabályzat; pénzkezelési szabályzat) [Számv. tv. 14. §];* * *a Kttv. által előírt szabályzatok (közszolgálati szabályzat, közszolgálati adatvédelmi szabályzat) [Kttv. 75. § és 177. §];* * *a Kbt. által előírt szabályzat [Kbt. 22. §];* * *a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 9. § (4) bekezdésében előírt iratkezelési szabályzat;* * *adatvédelmi és adatbiztonsági szabályzat [Info tv. 24. §];* * *a közérdekű adatok megismerésére irányuló igények teljesítésének rendjét rögzítő szabályzat [Info tv. 30. § és 35. §];* * *fizikai biztonságra vonatkozó szabályzatok (pl. tűzvédelmi szabályzat a tűz elleni védekezésről, a műszaki mentésről és a tűzoltóságról szóló 1996. évi XXXI. törvény alapján).* | |  |
| * 1. Belső szabályzatban rendezettek voltak a működéshez kapcsolódó, pénzügyi kihatással bíró, jogszabályban nem szabályozott kérdések?   [Áht. 10. § (5); Bkr. 6. § (2)]  *Különösen az alábbiak tekintetében [Ávr. 13. § (2)]:*   * *tervezéssel, gazdálkodással - így különösen a kötelezettségvállalás, ellenjegyzés, teljesítés igazolása, érvényesítés, utalványozás gyakorlásának módjával, eljárási és dokumentációs részletszabályaival, valamint az ezeket végző személyek kijelölésének rendjével -, ellenőrzési adatszolgáltatási és beszámolási feladatok teljesítésével kapcsolatos belső előírások, feltételek;* * *beszerzések lebonyolításával kapcsolatos eljárásrend;* * *belföldi és külföldi kiküldetések elrendelésével, lebonyolításával, elszámolásával kapcsolatos kérdések;* * *az anyag- és eszközgazdálkodás számviteli politikában nem szabályozott kérdései;* * *reprezentációs kiadások felosztása, azok teljesítésének és elszámolásának szabályai;* * *gépjárművek igénybevételének és használatának rendje;* * *vezetékes és rádiótelefonok használata;* * *közérdekű adatok megismerésére irányuló kérelmek intézésének, továbbá a kötelezően közzéteendő adatok nyilvánosságra hozatalának rendje.* | |  |
| * 1. Amennyiben a szervezeti egységekre vonatkozó szabályokat nem határozták meg a szervezeti és működési szabályzatban vagy egyéb szabályzatban, akkor azokat kialakították és írásban rögzítették a szervezeti egységek ügyrendjeiben?   [Áht. 10. § (5); Ávr. 13. § (5)] | |  |
| * 1. A jogszabályi kötelezettségeknek megfelelő ellenőrzési nyomvonalak kialakításra kerültek, írásban rögzítettek?   (Bkr. 6. § (3)) | |  |
| * 1. A költségvetési szerv vezetője szabályozta a szabálytalanságok kezelésének eljárásrendjét?   [Bkr. 6. § (4)] | |  |
| * 1. Rendelkezésre állt belső ellenőrzési kézikönyv?   [Bkr. 17. §] | |  |
| * 1. A jogszabályi kötelezettségeknek megfelelő munkaköri leírások kialakításra kerültek, írásban rögzítettek és azokat aláírták?   [Kttv. 75. § (1) bekezdés d) pontja] | |  |
| * 1. Kialakításra került a jogszabályi kötelezettségeknek megfelelő teljesítmény-értékelési rendszer?   [Kttv. 130. § és a közszolgálati tisztviselők egyéni teljesítményértékelésről szóló 10/2013. (VI. 30.) KIM rendelet; Kjt. 40. § (2) – (12)] | |  |
| * 1. Biztosított volt, hogy a költségvetési szerv működésében a szakmai felkészültség, a pártatlanság és elfogulatlanság, az erkölcsi feddhetetlenség értékei érvényre jussanak, valamint a közérdek előtérbe kerüljön az egyéni érdekekkel szemben?   [Bkr. 6. § (5)] | |  |
| * 1. Kialakításra került az államigazgatási szervek integritásirányítási rendszeréről és az érdekérvényesítők fogadásának rendjéről szóló 50/2013. (II. 25.) Korm. rendelet 4. § (2) bekezdésében meghatározott, a szervezet működésével összefüggő visszaélésekre, szabálytalanságokra és integritási és korrupciós kockázatokra vonatkozó bejelentések fogadására és kivizsgálására vonatkozó eljárásrend (amennyiben a költségvetési szerv a jogszabály hatálya alá tartozott)? | |  |
| * 1. Kijelölésre került az államigazgatási szervek integritásirányítási rendszeréről és az érdekérvényesítők fogadásának rendjéről szóló 50/2013. (II. 25.) Korm. rendelet 5. §-ban meghatározott integritás tanácsadó (amennyiben a költségvetési szerv a jogszabály hatálya alá tartozott)? | |  |
| *Ajánlott az alábbi kérdések átgondolása a kontrollkörnyezet értékelése során:*   * *A fenti dokumentumok érintettek általi megismerése és megértése biztosított volt?* * *A szervezeti célok teljesítéséhez szükséges erőforrások (humánerőforrás, eszközök, információ stb.) rendelkezésre álltak? Ha nem teljes körűen, akkor milyen intézkedéseket hajtottak végre a hiányosságok negatív hatásainak mérséklésére?* * *A költségvetési szerv céljainak teljesítésére vonatkozóan kialakításra került indikátorrendszer? Az indikátorrendszer tartalmazza az eredményesség, a gazdaságosság, a hatékonyság mutatóit?* * *Biztosított volt az alkalmazottak képzettségi szintje és gyakorlata? Megfelelő kompetenciákkal rendelkeztek feladataik ellátásához? Ennek felmérése megtörtént? Amennyiben hiányosságok merültek fel ezeken a területeken, milyen intézkedések történtek a problémák orvoslására?* | |  |
| *Egyéb megjegyzés:* | |  |
| Kockázatkezelési rendszer | | |
| * 1. A költségvetési szerv vezetője működtetett kockázatkezelési rendszert[[2]](#footnote-2)?   [Bkr. 7. § (1)] | |  |
| * 1. Megtörtént a költségvetési szerv tevékenységében, gazdálkodásában rejlő kockázatok felmérése, megállapítása?   [Bkr. 7. § (2)] | |  |
| * 1. Meghatározták az egyes kockázatokkal kapcsolatban szükséges intézkedéseket, valamint a teljesítésük folyamatos nyomon követésének módját?   [Bkr. 7. § (2)] | |  |
| *Ajánlott az alábbi kérdések átgondolása a kockázatkezelési rendszer értékelése során:*   * *A szervezet egészére vonatkozóan, a szervezeti célokat figyelembe véve kialakításra került átfogó kockázatkezelési stratégia (önállóan, vagy egyéb dokumentum részeként)?* * *A kockázatkezelési rendszer egyes elemeinek (kockázati tényezők meghatározása; kockázati események és azok bekövetkezési valószínűségének és a hatások meghatározása, elemzése; kockázati tűréshatár meghatározása; kockázatok rangsorolása; kockázatkezelési módszerek; nyomon követés, felülvizsgálat) kialakítása, szabályozása és működése biztosított volt?* * *Milyen dokumentumok készültek a kockázatkezelési folyamat során?* * *Megtörtént a kockázatkezelési folyamatokért felelős személyek/csoportok kijelölése, támogatása?* * *Meghatározták a kockázati tényezőket?* * *Meghatározták és elemezték a kockázati eseményeket, azok valószínűségeit, valamint a kockázati események bekövetkeztekor a költségvetési szervre gyakorolt hatásokat?* * *Felmérték a korrupciós kockázatokat[[3]](#footnote-3)?* * *Nyilvántartották a kockázati tényezőket, valamint a kockázatokra vonatkozó információkat?* * *Meghatározták a költségvetési szerv kockázati tűrőképességét („kockázati étvágy[[4]](#footnote-4)”)?* * *Rangsorolták a kockázatokat?* * *Felmérték az egyes kockázatkezelési módszerek alkalmazásának lehetőségeit (megszüntetés, áthárítás, kezelés, elfogadás)?* * *Meghatározták a maradványkockázatokat?* * *Meghatározták a kockázati események bekövetkeztekor alkalmazandó eljárásokat, azok felelőseit, a vonatkozó határidőket?* * *Biztosított volt a kockázati tényezők, kockázati események nyomon követése?* * *Ha a kockázatkezelési rendszerrel kapcsolatban hiányosságokat tártak fel (belső, külső ellenőrzés, vagy egyéb vizsgálat révén), megtették a szükséges intézkedéseket a probléma megszüntetése érdekében?* | |  |
| *Egyéb megjegyzés:* | |  |
| Kontrolltevékenységek | | |
| * 1. A kontrolltevékenységek részeként minden tevékenységre biztosított volt a folyamatba épített, előzetes, utólagos és vezetői ellenőrzés?   [Bkr. 8. § (2)] | |  |
| * 1. Biztosított volt a folyamatba épített, előzetes, utólagos és vezetői ellenőrzés a pénzügyi döntések dokumentumainak elkészítése vonatkozásában (ideértve a költségvetési tervezés, a kötelezettségvállalások, a szerződések, a kifizetések, a támogatásokkal való elszámolás, a szabálytalanság miatti visszafizettetések dokumentumait is)?   [Bkr. 8. § (2) a)] | |  |
| * 1. Biztosított volt a pénzügyi kihatású döntések célszerűségi, gazdaságossági, hatékonysági és eredményességi szempontú megalapozottsága?   [Bkr. 8. § (2) b)] | |  |
| * 1. Biztosított volt a költségvetési gazdálkodás során az előzetes és utólagos pénzügyi ellenőrzés, a pénzügyi döntések szabályszerűségi szempontból történő jóváhagyása, illetve ellenjegyzése?   [Bkr. 8. § (2) c)] | |  |
| * 1. Biztosított volt a gazdasági események elszámolásának (a hatályos jogszabályoknak megfelelő könyvvezetés és beszámolás) kontrollja?   [Bkr. 8. § (2) d)] | |  |
| * 1. Biztosított volt a Bkr. 8. § (2) bekezdésének a), c) és d) pontjában felsorolt tevékenységek feladatköri elkülönítése?   [Bkr. 8. § (3)] | |  |
| * 1. A költségvetési szerv vezetője biztosította a költségvetési szerv belső szabályzataiban a felelősségi körök meghatározásával legalább az alábbiak szabályozását:   a) engedélyezési, jóváhagyási és kontrolleljárások,  b) a dokumentumokhoz és információkhoz való hozzáférés,  c) beszámolási eljárások?  [Bkr. 8. § (4)] | |  |
| *Ajánlott az alábbi kérdések átgondolása a kontrolltevékenységek értékelése során:*   * *Megállapították azokat az egységes elveket, amelyek mentén a kulcskontrollok, illetve egyéb kontrollok kialakítása és működtetése történik?* * *A szervezet minden tevékenységére kialakításra és írásban rögzítésre kerültek a szükséges kontrolleljárások?* * *Ezek biztosították a kockázatelemzés során meghatározott maradványkockázatok kockázati tűréshatár alá csökkentését?* * *A kontrolltevékenységek kialakítása során figyelembe vették a belső kontroll standardokat?* * *A kontrolltevékenység lefolytatására vonatkozó kontrolldokumentáció tartalmazta a szükséges információkat?* * *A költségvetési szerv külső felek részére juttatott írásbeli dokumentumai, költségvetési szerven belülre és kívülre készített jelentései, állásfoglalásai, illetve pénzügyi kötelezettségvállalást és teljesítést magában foglaló tevékenységei esetében biztosított volt a „négy szem” elvének (a tevékenység elvégzésének az azt elvégzőtől független másik személy által történő felülvizsgálata) érvényesülése?* * *Biztosított volt az, hogy az egyes folyamatokkal kapcsolatos engedélyezési, végrehajtási, rögzítési, kontroll, ellenőrzési, illetve pénzügyi teljesítési tevékenységek külön szervezeti egységekhez, személyekhez delegáltak legyenek?* * *Szervezeti, személyi változás esetén biztosított volt a feladatvégzés folytonossága, készítettek átadás-átvételi jegyzőkönyvet?* * *A kialakított kontrollok működését vizsgálták eredményességi, gazdaságossági, hatékonysági és szabályszerűségi szempontból? A vizsgálatok tapasztalatait hasznosították?* | |  |
| *Egyéb megjegyzés:* | |  |
| Információs és kommunikációs rendszer | | |
| * 1. A költségvetési szerv vezetője kialakított és működtetett olyan rendszereket, amelyek biztosították a megfelelő információk megfelelő időben való eljutását az illetékes szervezethez, szervezeti egységhez, személyhez?   [Bkr. 9. §] | |  |
| * 1. A költségvetési szerv eleget tett az Info tv.-ben meghatározott, a közérdekű adatokra vonatkozó tájékoztatási kötelezettségének?   [Info tv. 27. § (1), 32-34. §] | |  |
| * 1. A költségvetési szerv vezetője eleget tett az állami és önkormányzati szervek elektronikus információbiztonságáról szóló 2013. évi L. törvényben meghatározott kötelezettségeknek (amennyiben a költségvetési szerv a jogszabály hatálya alá tartozott)? | |  |
| * 1. A költségvetési szerv vezetője biztosította az államigazgatási szervek integritásirányítási rendszeréről és az érdekérvényesítők fogadásának rendjéről szóló 50/2013. (II. 25.) Korm. rendelet 10. §-ban foglaltak megvalósítását (amennyiben a költségvetési szerv a jogszabály hatálya alá tartozott)? | |  |
| * 1. A költségvetési szerv vezetője eleget tett az iratkezelésre vonatkozó jogszabályi kötelezettségeknek? Az iratkezelés gyakorlata megfelelt az előírásoknak?   [*1995. évi LXVI. törvény a köziratokról, a közlevéltárakról és a magánlevéltári anyag védelméről, valamint a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet alapján]* | |  |
| *Ajánlott az alábbi kérdések átgondolása az információ és kommunikáció értékelése során:*   * *Kialakították és írásban rögzítették a szervezeten belüli, illetve a külső partnerekkel folytatott horizontális és vertikális kommunikációra vonatkozó szabályokat?* * *Rendelkezésre állt olyan szabályzat, amely biztosította, hogy a közölt információ elégséges, pontos, megbízható, teljes, releváns, időben rendelkezésre álló, jóváhagyott, érvényes, kizárólag jogosultak számára megismerhető, előírásoknak megfelelő és közérthető legyen?* * *Kialakították és írásban rögzítették a jelentéstételre vonatkozó szabályokat?* * *Kialakították és írásban rögzítették a bizalmas információk kezelésére vonatkozó belső szabályzatot?* * *A mindennapi gyakorlatban megvalósult a fenti szabályzatoknak megfelelő információáramlás?* * *Amennyiben probléma jelentkezett, biztosított volt a szervezeti infokommunikációs rendszer tapasztalatok alapján történő fejlesztése?* * *Kialakítottak vezetői információs rendszert? A vezetői információs rendszerben biztosított volt minden olyan információ fellelhetősége, amely szükséges a vezetői döntések meghozatalához (pl. gazdasági, pénzügyi események, jelentések, működési statisztikák stb.)?* * *Kialakították a szabálytalansági gyanú bejelentésére vonatkozó eljárásrendet? Biztosított a szabálytalansági gyanú kivizsgálása?* * *Biztosított volt a bejelentő-védelem?* | |  |
| *Egyéb megjegyzés:* | |  |
| Nyomon követési rendszer (Monitoring)[[5]](#footnote-5) | | |
| * 1. A költségvetési szerv vezetője kialakította a szervezet tevékenységének, a célok megvalósításának nyomon követését biztosító rendszert (a továbbiakban: monitoring rendszer)?   *[Bkr. 10. §]* |  | |
| * 1. Végeztek operatív tevékenységek keretében megvalósuló folyamatos nyomon követést?   *[Bkr. 10. §]* |  | |
| * 1. Végeztek operatív tevékenységek keretében megvalósuló eseti nyomon követést?   *[Bkr. 10. §]* |  | |
| * 1. A költségvetési szerv vezetője gondoskodott az operatív tevékenységektől független belső ellenőrzés kialakításáról és megfelelő működtetéséről?   *[Áht. 70. § (1); Bkr. 15. § (1)]* |  | |
| * 1. A költségvetési szerv vezetője biztosította a belső ellenőrzés szervezeti és funkcionális függetlenségét?   *[Bkr. 18 - 19. §]* |  | |
| * 1. A költségvetési szerv vezetője biztosította a belső ellenőrzés működéséhez szükséges forrásokat[[6]](#footnote-6)?   *[Bkr. 15. § (1)]* |  | |
| *Ajánlott az alábbi kérdések átgondolása a monitoring értékelése során:*   * *Kidolgozták azokat az elveket, amelyek alapján a monitoring eszközök kialakításra kerültek? Meghatározták azokat a célokat, amelyeket a monitoring eszközök alkalmazásával el akartak érni?* * *Milyen folyamatba épített monitoring eszközöket, eljárásokat alkalmaztak[[7]](#footnote-7)?* * *Milyen egyedi értékelés formájában megvalósuló monitoring eszközöket alkalmaztak[[8]](#footnote-8)?* * *Ezek az eszközök elégségesek és megfelelőek voltak ahhoz, hogy a vezetés az elvárt mennyiségű és minőségű döntéstámogató információkhoz jusson?* * *Kivizsgálták a monitoring eljárások során észlelt problémák okait?* * *Megtették a szükséges intézkedéseket a monitoring eljárások során észlelt problémák megszüntetése érdekében (ideértve a belső, illetve külső ellenőrzések során feltárt problémák megszüntetését is)?* * *A költségvetési szerv vezetője gondoskodott a külső ellenőrzések koordinációjáról, valamint a Bkr. 14. §-ában meghatározott nyilvántartás vezetéséről?* |  | |
| *Egyéb megjegyzés:* |  | |

1. Az Útmutató a 2012 decemberében megjelent „Magyarországi államháztartási belső kontroll standardok” (<http://www.kormany.hu/download/3/84/c0000/bkstand12k%C3%B6zz%C3%A9.pdf>) iránymutatásainak figyelembe vételével készült, amely tartalmazza a belső kontrollrendszerrel szemben támasztott követelményeket. [↑](#footnote-ref-1)
2. *kockázatkezelési rendszer:* olyan irányítási eszközök és módszerek összessége, melynek elemei a szervezeti célok elérését veszélyeztető tényezők (kockázatok) azonosítása, elemzése, csoportosítása, nyomon követése, valamint szükség esetén a kockázati kitettség mérséklése (Bkr. 2. § m)) [↑](#footnote-ref-2)
3. K*orrupciós kockázat*: jogtalan előny nyújtásának vagy megszerzésének lehetősége (50/2013. (II. 25.) Korm. rendelet 2. § d) pont). [↑](#footnote-ref-3)
4. *Kockázati étvágy:* azon kockázatok nagysága és típusa, amelyet egy szervezet kész elfogadni vagy tolerálni. [↑](#footnote-ref-4)
5. Bővebben lásd: <http://www.kormany.hu/download/6/c2/60000/Monitoring%20%C3%BAtmutat%C3%B3.pdf> [↑](#footnote-ref-5)
6. Ideértve mindazokat az erőforrásokat, amelyek a belső ellenőrzési tevékenység megfelelő ellátásához szükségesek (emberi erőforrás, eszközök, költségvetés, információ stb.). [↑](#footnote-ref-6)
7. A folyamatba épített monitoring olyan rutintevékenységek összessége, ahol

   a figyelemmel kísérés és az értékelés az operatív működésbe beágyazott,

   gyakran valós idejű, de mindenképpen jellemzője a hiba bekövetkezte és az észlelés

   között eltelt rövid idő,

   a monitoringot végző személy maga is részt vesz az adott munkafolyamatban, vagy

   valamilyen felelőssége áll fenn azzal kapcsolatban,

   a munkafolyamatért felelős vezető kapja az információt (elsődlegesen). [↑](#footnote-ref-7)
8. Az egyedi értékelések formájában megvalósuló monitoring

   az operatív működést végző személyeken kívüli fél által valósul meg,

   általában – de nem feltétlenül – periodikusan ismétlődő (havi/negyedéves/éves), vagy

   ütemezett,

   az értékelő szervezetileg is elkülönül az operatív működéstől,

   az értékelés eredményének végső címzettje a költségvetési szerv vezetője. [↑](#footnote-ref-8)